Antonio Augusto Intreccialagli

**Antonio Augusto Intreccialagli** O.C.D. (født 18. februar 1852 i Monte Compatri nær Roma i Kirkestaten, død 19. september 1924 i Monreale i Italia) var en prelat i Italia, medlem av De uskodde karmelitter og katolsk biskop av Caltanissetta og senere erkebiskop av Monreale. Intreccialagli er erklært ærverdig i den romerske kirke; på Sicilia er kallenavnet hans *il vescovo santo*.
## Liv og virke
### Bakgrunn
Intreccialagli vokste opp i Monte Compatri, en kommune nær Roma. I 1867 sluttet Intreccialagli seg til de uskodde karmelitter i Roma. Hans klosternavn var *Antonio di Gesù*. Under studiene i teologi og filosofi ble Pavestaten avskaffet; etter erobringen av Roma ble den absorbert i kongedømmet Italia (1870). Da klostrene ble midlertidig avskaffet, bodde han sammen med de andre munkene i hestestallen til Palazzo Farnese. Dettw var en periode d han opplevde alvorlig fattigdom. 
### Prest
Den 22. mai 1875 ble han ordinert til prest. Han fullførte så studiene. Fra 1875 til 1907 var han munk hos de karmelittene. På 1880-tallet var han to ganger prior for *[[Santa Maria della Scala]]*-klosteret i Roma. Han ble gjort til provinssuperioe for ordenen i kirkeprovinsen Roma i 1891. Pave Pius X utnevnte ham også til apostolisk visitator for salvatorianerne.

I 1907 hadde Intreccialagli en sjanse til å bli valgt til generalsuperior for ordenen. Pave Pius X støttet hans kandidatur. Men ordenen valgte en annen. 
### Biskop av Caltanisetta
Samme kveld som superiorvalget, den 24. juni 1907, utnevnte pave Pius ham til biskop av Caltanisetta. Han ble bispeviet den 28. juli 1907 av kardinal Girolamo Maria Gotti, O.C.D.; medkonsekrerende var biskop Alessandro Beniamino Zanecchia-Ginnetti O.C.D. av Teramo, og biskop Rinaldo Camillo Rousset O.C.D. av Bagnoregio. 

Biskop Antonio Augusto Intreccialagli holdt undervisende foredrag for lekfolk i sitt bispedømme. Da store grupper av fattige mennesker emigrerte til USA, betalte han havneavgiftene. Troende gav ham snart tilnavnet *il vescovo santo* på grunn av hans assistanse til de trengende.

Pave Pius X ba ham kombinere arbeidet i Caltanissetta med administrasjonen av erkebispedømmet Monreale. Erkebiskop Domenico Gaspare Lancia di Brolo var blitt for syk for å lede sitt erkebispedømme. Biskop Intreccialagli pendlet mellom Caltanissetta og Monreale fra 1911 som apostolisk administrator.

### Koadjutor-erkebiskop av Monreale
Den 16. mars 1914 fulgte pave Pius opp med å utnevne Intreccialagli til koadjutor av Monreale med etterfølgelsesrett til arv. 
### Erkebiskop av Monreale
Etter Lancia di Brolos død mottok Intreccialagli utnevnelse til erkebiskop av Monreale (28. juli 1919). Til tross for alvorlig sykdom gjennomførte han pastoralbesøk. 

Han døde den 19. september 1924. Troende kom fra hele Sicilia til begravelsen. Han fikk et mausoleum i *Cappella del Santissimo Sacramento* i katedralen i Monreale.

Pave Johannes Paul II erklærte ham ærverdig i 1992.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Kardinal Girolamo Maria Gotti O.C.D. (1834-1916) *1892
* Patriark *Antonio Augusto Intreccialagli* O.C.D. (1852-1924) *1907

## Referanser